als_Latn dik_Latn sag_Latn
Kur presim të na bjerë nga qielli
Sa herë u jemi kthyer e do t’i kthehemi këtyre temave që janë jetësore për një popull. Fatkeqësisht, siç thotë populli, po i biem gjithmonë fyellit në një vrimë. Një gjë është e qartë. Kur politika lan faqet e qelbura nga e djathta në të majtën, populli duhet t’u presë duart e jo të mjaftohet vetëm në votën për t’i rrëzuar. Deri më sot politika nuk ka ndryshuar qëndrim ndaj gabimeve skandaloze. Nuk ka ndëshkim dhe vrasim mendjen pse kështu. Pse nuk ka një qëndrim mbarëpopullor edhe kur shteti të vret? Të ngrihen ato duar të qelbura djathtas e majtas e të lajnë këtë “liqen” të qelbur politik.
Një popull pa inteligjencë mbetet vegël në duart e politikës. Mungon ideatori që ta drejtojë popullin për të realizuar qëllimet e tij. Faktin e kemi shumë të freskët. Ç’bëri PD-ja në 12 mars? I bëri thirrje popullit të ngrihet në protesta për të rrëzuar qeverinë e për ta zëvendësuar me një qeveri kriminale dhe hajdute. Cila është e keqja më e madhe? Ata që protestuan janë popull, të afërmit apo miqtë e Gërdecit. Këtë nuk arrijmë ta kuptojmë që dhe nuk ndryshojmë. Nuk vlerësojmë forcën që ka një popull. Deklarojmë ose ngushëllohemi se nuk i japim votën kësaj apo asaj partie. Gjëja më minimale që i heq forcën sovranit. Këtu përfiton politika aktuale që deri më sot jemi vasalë të saj. Edhe kur duam ta ngremë zërin, duhet të na mobilizojë e të na rreshtojë partia.
Turren mediat të marrin intervista e të numërojnë. Ishin kaq apo aq. Jo, nuk pranohet të na thonë: çdo popull ka atë qeveri që e meriton. Tallje më të madhe nuk ka, jo vetëm për popullin, por për inteligjencën e tij. Organizohen nga kanalet e televizionit tryeza ku diskutohen problematikat. Çfarë diskutojmë? Ato që kemi thënë e themi çdo ditë. Saliu, Luli, Mediu, Shkëlzeni e shumë të tjerë vranë me duart e tyre popullin në Gërdec. Me kaq çështja quhet e zgjidhur.
Përse gjithë kjo media e pavarur dhe inteligjenca shqiptare nuk ulërin që t’u dalë themeli akuzave pambarim që bëhen e janë bërë? U rrëzua Saliu, por nuk po dënohet drejtësia për mosndëshkueshmërinë. Të mos pritet nga dyshja Rama-Meta, por t’i vënë para përgjegjësisë që organet ligjvënëse të veprojnë.
Le të shpresojmë, themi vazhdimisht, dhe shpresa po na mungon. Presim të na bjerë nga qielli pa luftuar.
Dërguar me email
në adresën e redaksisë
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn